text: Politiet: Pas på glatte veje overalt
  10 januar 2016 kl. 05.26
  I hele Syd- og Sønderjylland meldes om glatte veje - især i den vestlige del.
  Pas på, hvis du skal ud i trafikken søndag morgen. Selvom saltbilerne er ude i hele området, er det stadig glat nogle steder.
  - Nogle af vores patruljer melder om smadderglatte veje især i den vestlige del af politikredsen, fortæller vagtchef Ivan Gohr Jensen ved Syd- og Sønderjyllands Politi til TV SYD.
  Også i den  nordlige politikreds, Sydøstjyllands Politi, er der meldinger om glatføre. I Kolding og Billund-området har patruljerne oplevet "sort is" på kørebanerne.
  Vejdirektoratet melder søndag morgen, at der i Kolding og Hedensted kommuner er risiko for isglatte veje. Andre steder i Syd- og Sønderjylland advarer de glatte veje på udsatte steder.
  Vi har fået flere meldinger om meget glatte veje flere steder i kredsen. Kør med omtanke og kom sikkert frem. #politidk
  
  Godmorgen. Så melder vintervagten, at der bliver saltet i hele Sønderjylland. Vær opmærksom. God søndag. #politidk
  
  